Žiadosť o vyňatie (trvalé alebo dočasné) lesných pozemkov z plnenia funkcií lesov v súlade so zákonom č. 326/2005 Z. z. o lesoch v znení neskorších predpisov a vyhláškou č. 12/2009 Z.z. o ochrane lesných pozemkov pri územnoplánovacej činnosti a pri ich vyňatí a obmedzení z plnenia funkcií lesov musí obsahovať nasledovné údaje a doklady :

▪  na účely tohto konania je dotknutá fyzická osoba povinná uvádzať svoje meno, priezvisko,
   titul, dátum narodenia, miesto narodenia a adresu trvalého pobytu. Tieto osobné
   údaje môže orgán štátnej správy lesného hospodárstva zverejniť na účely informovania
   verejnosti  (§67 ods. 11 a 12  zákona o lesoch)
▪  zdôvodnenie nevyhnutnosti vyňatia alebo obmedzenia využívania lesných pozemkov
▪  údaje o tom, odkedy a na aký čas sa žiada vyňatie lesných pozemkov
▪  zámer, ktorý obsahuje najmä
a)	návrh využitia lesného pozemku a návrh opatrení zabezpečujúcich ochranu lesa pred
            ohrozením a poškodením ( najmä údaje o druhu a účele stavby,   podrobné
            zdôvodnenie riešenia z hľadiska ochrany lesného pôdneho fondu a ostatných
            spoločenských záujmov, prípadne v alternatívach )
b)	projekt technickej a biologickej rekultivácie s časovým harmonogramom jeho zalesnenia, ak ide o dočasné vyňatie lesného pozemku 
c)	harmonogram prác na lesnom pozemku tak, aby tie boli vykonané mimo obdobia intenzívnych prác v lese a mimo obdobia významného z hľadiska funkcií lesa, najmä jarného zalesňovania, rozmnožovania živočíchov a zvýšeného nebezpečenstva vzniku požiaru
▪   údaje o lesných pozemkoch z katastra nehnuteľností a lesného hospodárskeho plánu podľa
    prílohy (ich zaradenia do hospodárskych súborov podľa lesných typov)
▪  súhlas vlastníka alebo správcu dotknutého lesného pozemku, ak o vyňatie žiada iná osoba 
    ako vlastník alebo správca a dohodu o určení výšky a spôsobe poskytnutia náhrady za 
    obmedzenie vlastníckych práv
▪  grafické znázornenie navrhovaného rozsahu vyňatia alebo obmedzenia využívania lesných
    pozemkov na kópii katastrálnej mapy a porastovej mapy, ak ide o trvalé vyňatie trvalou 
    zmenou druhu pozemku a nejde o výmeru celej parcely, geometrický plán (2x). Ak ide
    o trvalé   vyňatie formou trvalej zmeny využitia lesného pozemku, o dočasné vyňatie alebo 
    obmedzenie využívania lesných pozemkov, záznam z podrobného merania zmien
▪   spôsob stabilizácie hraníc vyňatia alebo obmedzenia využívania lesných pozemkov v 
    teréne
▪   záväzné vyjadrenie ministerstva, ak ide o vojenské lesy
▪   súhlas Ministerstva pôdohospodárstva SR  ak ide o vyňatie lesných pozemkov vo 
     vlastníctve štátu od výmery 5000 m2, okrem vyňatia vo vojenských lesoch a v rekreačných  
     oblastiach zriadených pred 1.septembrom 2005
▪   stanoviská dotknutých orgánov štátnej správy, vyjadrenie dotknutých orgánov verejnej
    správy  a obhospodarovateľa lesa (vyjadrenie orgánu ochrany prírody a
    krajiny, vyjadrenie orgánu ochrany zdravia ľudí ak ide o ochranné pásma liečivých zdrojov
    a zdrojov minerálnych stolových vôd)
▪   znalecký posudok vypracovaný znalcom v odbore lesníctvo  v odvetviach odhad hodnoty 
     lesov alebo hospodárska úprava lesov ( na výpočet náhrady straty mimoprodukčných
     funkcií lesa)
▪   správny poplatok – 30 € – doklad o zaplatení správneho     poplatku

K žiadosti sa predkladajú originály, prípadne overené fotokópie dokladov.
Pri žiadostiach o obmedzenie využívania funkcií lesov na nich sa predkladajú hore uvedené doklady primerane ( návrh plánu rekultivácie sa nepredkladá ).

Projekt technickej a biologickej rekultivácie obsahuje 

a) projekt technickej rekultivácie s uvedením spôsobu a terénnych úprav pozemkov, výsypiek, odvalov, hydrotechnických a hydromelioračných opatrení, technických meliorácií pôdy, vybudovania príjazdových a prevádzkových komunikácií, množstva skrývaných zemína spôsobu ich využitia,

b) projekt biologickej rekultivácie s uvedením predpokladanej druhovej a priestorovej skladby lesného porastu, množstvo a druh lesného reprodukčného materiálu, spôsob ošetrovania a ochrany a spôsob a intenzitu prihnojovania rekultivovaných plôch,

c) časový harmonogram technickej a biologickej rekultivácie s jej grafickým znázornením a lehotou ukončenia.

                                                                                                                                                          Príloha k vyhl.č.12/2009Z.z

 ÚDAJE LESNÝCH O POZEMKOCH Z KATASTRA NEHNUTEĽNOSTÍ A LESNÉ HOSPODÁRSKEHO PLÁNU

Označenie
vlastníka
alebo
správcu lesa	Označenie
obhospodarovateľa
lesa	Číslo listu
vlastníctva
podľa registra C/E podľa KN	Názov
obce 	Názov
katastrálneho 
územia	Parcela
číslo	Rozsah
vyňatia
alebo obmedzenia
lesných pozemkov
v m2
	Označenie 
dielca	Označenie 
kategórie
lesov 	Názov
lesného 
celku alebo
vlastníckeho
celku